Византијско и Бугарско царство склапају 1330. године савез против Србије. Дечански и млади краљ Душан наносе пораз бугарском цару Михаилу III Шишману у бици код Велбужда након чега је нећак Стефана Дечанског, Јован Стефан, постављен на бугарски престо. Дечански је тада имао прилику да нападне Византију што није учинио. То је довело до незадовољства племства које је тражило проширење ка југу. Незадовољство је прерасло у отворен сукоб. Млади краљ Душан побунио се против оца и збацио га са престола. Градислав Бориловић, као и неки други магнати који су служили Дечанског (нпр. Војин, отац Милоша, Алтомана и Војислава и Ђураш Илијић) подржавају Душана у овом рату.